**J e g y z ő k ö n y v**

Készült a Kölesd Helyi Választási Bizottságának 2022. március 24. napján 1500 órakor tartott ülésén.

Az ülés helye: Kölesd, Kossuth tér 2. (Polgármesteri tárgyaló)

Jelen vannak: Csik László HVB tag

Diófásiné Kajdi Valéria HVB tag

Nagy László HVB tag

Bejelentéssel távol: -

Bejelentés nélkül távol: -

Helyi Választási Iroda részéről: dr. Herczig Hajnalka jegyző, HVI vezető

Jegyzőkönyvvezető: dr. Herczig Hajnalka jegyző, HVI vezető

CSIK LÁSZLÓ elnök köszöntötte a megjelenteket, megállapította, hogy a 3 fős Helyi Választási Bizottságból mind a 3 tag jelen van, így az ülés határozatképes. A Bizottság egyetért a javasolt napirenddel.

1. **Döntés Választási bizottsági tag megbízatása megszűnéséről**

**1. napirendi pont**

DR. HERCZIG HAJNALKA: Tájékoztatom a T. HVB-t, hogy A Demokratikus Koalíció, Jobbik Magyarországért Mozgalom, Momentum Mozgalom, Magyar Szocialista Párt, LMP – Magyarország Zöld Pártja, Párbeszéd Magyarországért Párt, mint közös listát állító jelölő szervezetek (továbbiakban megbízó), mint megbízó 2022. március 15. napján megküldött megbízásában Mátyás Lászlót jelölte a Kölesd 003. szavazókörbe a választási bizottság megbízott tagjának. A megbízó ezt követően, március 21. napján újabb két delegált választási bizottsági tagot jelentett be a Kölesd 003. szavazókörbe. HVI vezetőként jeleztem a megbízó képviselője felé, hogy egy választási bizottságba csak két delegált tag megbízására van lehetőség, ezért kértem tisztázni, hogy Kölesd település 003. szavazókörébe mely személyek kerülnek ténylegesen delegálásra.

A megbízó Mátyás László választási bizottsági tagi megbízatását 2022. március 23. napján e-mailben megküldött levelében visszavonta.

Ebben az esetben a Helyi Választási Bizottság feladata a választási bizottsági tagi megbízatás megszűnésének megállapítása.

CSIK LÁSZLÓ: Akkor nézzük át a papírokat utána pedig javaslom, hogy döntsünk az ügyben.

Többi tag: Egyetértünk.

A HVB átnézi az ügyben keletkezett iratokat.

CSIK LÁSZLÓ: Akkor szavazzunk a választási bizottsági tagi megbízatás megszűnése kérdésében.

Kölesd Község Helyi Választási Bizottsága 3 fő egyhangú szavazatával az alábbi határozatot hozta:

1/2022. (III. 24.) számú HVB h a t á r o z a t a

választási bizottsági tag megbízatása megszűnésének megállapításáról

**Mátyás László választási bizottsági tagi megbízatása a 2022. április 3. napjára kitűzött országgyűlési képviselők választásán és országos népszavazáson Kölesd község 3. számú szavazókörében 2022. március 24. napján megszűnt.**

Egyben elrendeli a HVB a határozat közzétételét Kölesd község honlapján (ww.kolesd.hu), illetve a Kölesdi Közös Önkormányzati Hivatal hirdetőtábláján.

Végrehajtás határideje: folyamatos

Végrehajtásért felelős: dr. Herczig Hajnalka jegyző, HVI Vezetője

CSIK LÁSZLÓ: A Kölesdi Helyi Választási Bizottság ülését további indítvány hiányában 1515 perckor bezárom.

**Csik László**

HVB elnök

**Nagy László Diófásiné Kajdi Valéria**

HVB elnökhelyettes HVB tag

Melléklet: Alakszerű határozat